Birjāni

thumbnail|upright=1.2|Uzservētās birjāni porcijas
**Birjāni** (, ) ir aromātisks un ar garšvielām bagātīgs ēdiens, kuru gatavo no rīsiem, gaļas (vistas, jēra, kazas gaļas) vai dārzeņiem un pievienojot plašu garšvielu klāstu. Tas ir tradicionāls indiešu virtuves ēdiens, kas apvieno mogulu virtuvi ar vietējo tradīcijām. Birjāni radās Mogulu impērijas laikā Indijas subkontinenta ziemeļos, un tā nosaukums ir cēlies no persiešu vārda  (*birinj*), kas nozīmē “rīsi”. Šis ēdiens ir zināms ar dažādām reģionālajām variācijām, kas atspoguļo Indijas dažādo kultūru un garšu bagātību. Mūsdienās birjāni ir populārs ne tikai Indijā, bet arī citās Dienvidāzijas valstīs un visā pasaulē, simbolizējot viesmīlību, svinības un gastronomisko mākslu.

## Vēsture
Birjāni ir sens indiešu virtuves ēdiens, kuras saknes meklējamas Mogulu impērijas laikos, kad Indijas subkontinents bija pakļauts persiešu un Centrālāzijas kultūru ietekmei. Birjāni nosaukums ir cēlies no persiešu vārda  (*birinj*), kas nozīmē “rīsi”. Moguli ieviesa šo aromātisko rīsu un gaļas ēdienu Indijā, kur tas sajaucās ar vietējām tradīcijām un garšvielām. Mogulu impērijas laikā birjāni kļuva par izsmalcinātu un prestižu ēdienu, ko pasniedza valdnieku svinībās. Mogulu pavāri eksperimentēja ar dažādām sastāvdaļām, garšvielām un pagatavošanas metodēm, izveidojot vairākas variācijas, kas atspoguļoja reģionālos resursus un gaumes. Safrāns, garšvielas un eksotiskas sastāvdaļas tika plaši izmantotas, lai piešķirtu birjāni bagātīgu garšu.

Laika gaitā birjāni receptes pielāgotas dažādu Indijas reģionu tradīcijām un ietekmei, radot unikālas variācijas. Piemēram, Haidarābādu birjāni, kas izceļas ar pikantu garšu un *[[kacchi]]* metodi, kur neapstrādātas sastāvdaļas tiek gatavotas kopā ar rīsiem, ir viens no slavenākajiem birjāni veidiem. Savukārt Kolkatas birjāni atspoguļo bengāļu virtuves ietekmi, iekļaujot kartupeļus un garšvielu līdzsvaru. Laknavas birjāni raksturīga *[[pukki]]* metode, kurā gaļa un rīsi tiek gatavoti atsevišķi un pēc tam sajaukti kopā. Birjāni kļuvis par simbolisku indiešu ēdienu, kas ne tikai atspoguļo Mogulu impērijas ietekmi, bet arī Indijas reģionu daudzveidību un kultūras bagātību. Šis ēdiens joprojām ir nozīmīga daļa no indiešu virtuves, un tā reģionālās variācijas parāda valsts vēsturisko un gastronomisko attīstību.

## Reģionālās variācijas
thumbnail|upright=1.0|Kolkatas birjāni porcija
Birjāni ir viens no daudzveidīgākajiem ēdieniem indiešu virtuvē, un tā receptes un pagatavošanas metodes dažādos Indijas reģionos ievērojami atšķiras. Katrā reģionā birjāni ir unikālas sastāvdaļas, garšvielas un gatavošanas tehnika, kas atspoguļo vietējo kultūru un garšu tradīcijas.

Haidarābādu birjāni ir viena no slavenākajām variācijām, un tā izceļas ar pikantu un intensīvu garšu. Šī variācija ir saistīta ar Nizamas dinastijas kulinārijas tradīcijām. To bieži gatavo, izmantojot *[[kacchi]]* metodi, kurā neapstrādāta gaļa tiek marinēta jogurtā un garšvielās, pēc tam noklāta ar rīsu kārtām un lēni gatavota zemā temperatūrā. Haidarābādu birjāni bieži satur tādas sastāvdaļas kā safrānu un ceptus sīpolus, kas piešķir tam raksturīgo aromātu un krāsu.

Laknavas birjāni, kas pazīstams arī kā *Awadhi* birjāni, ir delikātāka un maigāka variācija, kas nāk no Utarpradēšas štata. Tā tiek pagatavota ar *[[pukki]]* metodi, kurā gaļa un rīsi tiek gatavoti atsevišķi un pēc tam sajaukti kopā. Laknavas birjāni raksturīgas sabalansētas garšvielas, piemēram, kardamons, krustnagliņas un kanēlis, un tajā bieži tiek pievienoti rieksti un rozīnes.

Kolkatas birjāni ir bengāļu virtuves interpretācija, kas balstās uz Laknavas birjāni. Tai rakstura kartupeļu izmantošana. Kolkatas birjāni ir mazāk garšvielu nekā citos reģionos, taču bieži tiek pievienots smaržīgais atars un safrāns, lai piešķirtu bagātīgu aromātu.

Malabāras birjāni nāk no Keralas štata, un to raksturo piekrastes reģionam raksturīgas sastāvdaļas, piemēram, kokosriekstu piens un zivis. Šajā variācijā tiek izmantoti īsākas formas rīsi, piemēram, *[[kaima]]* vai *[[jeerakasala]]*, kas ir tipiski Dienvidindijai. Malabāras birjāni garša ir maigāka, un to bieži pasniedz ar čatnijiem vai raithām (jogurta mērcēm).

Lai gan visās birjāni variācijās izmanto plašu garšvielu klāstu, to proporcijas un izvēle ievērojami atšķiras. Haidarābādu birjāni izmanto pikantas un intensīvas garšvielas, bet Kolkatas un Laknavas birjāni izceļas ar maigāku un smalkāku garšu līdzsvaru. Reģionālās variācijas atšķiras arī ar izmantoto gaļas veidu, piemēram, vistas, jēra, kazas gaļu vai pat zivīm, un piedevām, piemēram, kartupeļi Kolkatas birjāni vai rieksti Laknavas birjāni. *[[Kacchi]]* metode, kurā gaļa tiek gatavota kopā ar rīsiem, ir raksturīga Haidarābādu birjāni, savukārt *[[pukki]]* metode, kur sastāvdaļas tiek gatavotas atsevišķi, ir populāra Laknavas un Kolkatas birjāni.

## Sastāvdaļas un garšvielas
Birjāni ir ēdiens, kas apvieno dažādas sastāvdaļas un garšvielas, radot unikālu aromātu un garšu. Šī ēdiena daudzveidība izpaužas sastāvdaļu izvēlē, kas var mainīties atkarībā no reģionālajām variācijām un gatavošanas metodēm. bijāni pamatsastāvdaļas ir rīsi, gaļa, dārzeņi un piena produkti. Augstas kvalitātes *[[basmati]]* rīsi ir pamats vairumam birjāni variāciju. Dienvidindijas reģionos dažkārt tiek izmantoti īsāki un aromātiskāki rīsu veidi, piemēram, *[[kaima]]* vai *[[jeerakasala]]*. Tradicionāli tiek gatavota ar vistas, kazas, jēra gaļu vai zivīm, kas, lai iegūtu bagātīgu garšu buķeti, tiek marinēta garšvielās un jogurtā. Dažās reģionālajās versijās izmanto arī garneles vai citas jūras veltes. Dārzeņi tiek pievienoti rīsiem un garšvielām, lai radītu daudzveidīgu garšas profilu. Tiek izmantoti dažādi dārzeņi, piemēram, kartupeļi, burkāni, zaļās pupiņas, ziedkāposti un zirņi. No piena prduktiem jogurts tiek izmantots marinēšanai, savukārt gī (attīrīts sviests) piešķir ēdienam bagātīgu un autentisku garšu. Safrāns bieži tiek sajaukts ar pienu, lai rīsi iegūtu zeltainu nokrāsu un aromātu.

Birjāni ir zināms ar garšvielu bagātību, kas piešķir ēdienam raksturīgo aromātu un garšu. Starp populārākajām garšvielām ir kardamons, krustnagliņas, lauru lapas, kanēlis, kurkuma, safrāns, čili pipari, ingvers un ķiploki. Papildus minētajām garšvielām birjāni dažkārt tiek bagātināta ar muskatriekstu, anīsu, ķimenēm un koriandra sēklām. Kombinējot šīs sastāvdaļas un garšvielas, tiek iegūts aromātiski pievilcīgs un vizuāli izteiksmīgs ēdiens ar bagātīgu garšas buķeti.

## Atsauces

## Ārējās saites